**Καθήκοντα και Προσόντα**

**ΣΤΕΛΕΧΗ ΚΑΤΑΣΚΗΝΩΣΗΣ ΟΜΟΣΠΟΝΔΙΑΣ ΣΥΝΔΕΣΜΩΝ ΓΟΝΕΩΝ ΜΕΣΗΣ ΓΕΝΙΚΗΣ & ΤΕΧΝΙΚΗΣ ΕΚΠΑΙΔΕΥΣΗΣ ΛΕΥΚΩΣΙΑΣ**

1. **ΑΡΧΗΓΟΣ**

# **ΑΠΑΙΤΟΥΜΕΝΑ ΠΡΟΣΟΝΤΑ**

1. Πιστοποιητικό ή δίπλωμα τριτοβάθμιας εκπαίδευσης κατά προτίμηση στην Κοινωνική Εργασία ή στη Ψυχολογία ή στα Παιδαγωγικά, ή στη Φυσική Αγωγή, Φιλολογία, Νοσηλευτική
2. Ακεραιότητα χαρακτήρα, υπευθυνότητα, πρωτοβουλία, αγάπη προς τα παιδιά, ωριμότητα και συναισθηματική σταθερότητα
3. Καλές διαπροσωπικές σχέσεις. Ιδιαίτερη σημασία θα δοθεί στην κατάλληλη προσωπικότητα και τις απαιτούμενες ικανότητες επικοινωνίας και προσέγγισης που θα διαθέτει ώστε να παρέχει την κατάλληλη φροντίδα, προστασία, απασχόληση και διαπαιδαγώγηση στα παιδιά
4. Οργανωτικές και Διοικητικές ικανότητες
5. Εμπειρία και κατοχή πιστοποιητικού παρακολούθησης Πρώτων Βοηθειών, θα θεωρείται πλεονέκτημα

**ΚΑΘΗΚΟΝΤΑ ΚΑΙ ΕΥΘΥΝΕΣ**

1. Έχει τη γενική ευθύνη συντονισμού, οργάνωσης και εποπτείας εφαρμογής του προγράμματος και γενικότερα της εύρυθμης λειτουργίας των Κατασκηνώσεων.
2. Καθοδηγεί, εποπτεύει και συντονίζει το προσωπικό.
3. Έχει τη γενική ευθύνη για την ασφαλή διαμονή και/ή μεταφορά των παιδιών.
4. Φροντίζει για τον καταρτισμό και την εφαρμογή του ημερήσιου προγράμματος και τη διοργάνωση ομαδικών δραστηριοτήτων.
5. Δίνει οδηγίες και απαιτεί τήρηση αυτών από τους Ομαδάρχες και φροντίζει για την τήρηση των καθηκόντων και ευθυνών των Ομαδαρχών.
6. Είναι υπόλογος στα μέλη της Ομοσπονδίας που θα εποπτεύουν τις κατασκηνωτικές περιόδους.
7. Τελεί κάτω από τις οδηγίες του Προέδρου της Ομοσπονδίας ή έκαστου Εκπροσώπου της Ομοσπονδίας σε έκαστη κατασκηνωτική περίοδο.

 **ΑΝΤΙΤΙΜΟ**

* Το ποσόν για αγορά υπηρεσιών καθορίζεται στα € 200 ανά κατασκηνωτική περίοδο.

**Απαραίτητα Έντυπα για την αίτηση**

1. Βιογραφικό σημείωμα
2. Φωτογραφία
3. **ΟΜΑΔΑΡΧΕΣ**

**ΑΠΑΙΤΟΥΜΕΝΑ ΠΡΟΣΟΝΤΑ**

1. Ακεραιότητα χαρακτήρα, υπευθυνότητα, πρωτοβουλία, αγάπη προς τα παιδιά, ωριμότητα και συναισθηματική σταθερότητα
2. Καλές διαπροσωπικές σχέσεις. Ιδιαίτερη σημασία θα δοθεί στην κατάλληλη προσωπικότητα και τις απαιτούμενες ικανότητες επικοινωνίας και προσέγγισης που θα διαθέτει ώστε να παρέχει την κατάλληλη φροντίδα, προστασία, απασχόληση και διαπαιδαγώγηση στα παιδιά
3. Βεβαίωση ή πιστοποιητικό ή δίπλωμα φοίτησης σε αναγνωρισμένο Ίδρυμα τριτοβάθμιας εκπαίδευσης θα θεωρείται επιπρόσθετο προσόν
4. Εμπειρία, εξειδικευμένες γνώσεις, κατοχή πιστοποιητικού παρακολούθησης Πρώτων Βοηθειών, θα θεωρείται πλεονέκτημα

**ΚΑΘΗΚΟΝΤΑ ΚΑΙ ΕΥΘΥΝΕΣ**

1. Έχουν την ευθύνη για την ασφαλή διαμονή και μεταφορά των παιδιών, τη δημιουργική απασχόληση τους, την οργάνωση ομαδικών παιχνιδιών στο χώρο.
2. Φροντίζουν για τη σωστή διατροφή των παιδιών, την ποιότητα και την ποσότητα του φαγητού που τους παρέχεται, όπως και για την καθαριότητα των χώρων και τη διασφάλιση υγιεινής διαβίωσης των παιδιών μέσα σε αυτούς.
3. Μεριμνούν για τη δημιουργία και ανάπτυξη φιλίας και συνεργασίας μεταξύ των παιδιών.
4. Εφαρμόζουν τις Οδηγίες του Αρχηγού τους και υπακούν στις συστάσεις του.
5. Τελούν κάτω από τις οδηγίες του Προέδρου της Ομοσπονδίας ή έκαστου Εκπροσώπου της Ομοσπονδίας σε έκαστη κατασκηνωτική περίοδο.

**ΑΝΤΙΤΙΜΟ**

* Το ποσόν για αγορά υπηρεσιών καθορίζεται στα € 150 ανά κατασκηνωτική περίοδο.

**Απαραίτητα Έντυπα για την αίτηση**

1. Βιογραφικό σημείωμα
2. Φωτογραφία

**Προϋποθέσεις για την Επιλογή**

**(Τα πιο κάτω να προσκομιστούν όταν θα επιλεγούν)**

Τα άτομα που θα επιλεγούν θα πρέπει να υποβάλουν απαραιτήτως:

1. Πιστοποιητικό υγείας
2. Πιστοποιητικό λευκού ποινικού μητρώου
3. Πιστοποιητικό μη περίληψης προσώπου στο Αρχείο Καταδικασθέντων για σεξουαλικά αδικήματα σε βάρος παιδιών (Νόμος 91 (Ι) 2004)
4. Συστάσεις

**ΑΠΟ ΤΟ ΔΙΟΙΚΗΤΙΚΟ ΣΥΜΒΟΥΛΙΟ**